stanford-oval/wikipedia huggingface dataset:
Automated Transfer Vehicle
Rahtialuksen toiminta ja tekninen kuvaus > Propulsiomoduuli

ATV:n propulsiomoduulissa on 4 päämoottoria (490 newtonia per moottori) ja 28 pienempää moottoria (220 N per moottori) avaruusaluksen asennon säätelyyn.
ATV:n neljä aurinkopaneelia pystyvät tuottamaan sähköä yhteensä keskimäärin 4800 watin teholla. Paneelit avautuvat 100 minuuttia lähdön jälkeen, jolloin niiden kärkiväli on 22,3 metriä. Paneelit tuottavat sähköä akkuihin, joita tarvitaan ATV:n ollessa varjossa.
Rahtialuksen toiminta ja tekninen kuvaus > Rahtimoduuli

Aluksen tavaratila on paineistettu ja astronautit voivat hakea tavaroita sieltä ISS-avaruusaseman Zvezda-moduulin kautta ilman avaruuspukua. ATV:n (ja Progress- ja Sojuz-alusten) pyöreä oviaukko on halkaisijaltaan 80 cm. ATV:n 48 m³:n tavaratilassa on tilaa 8 standarditelineelle. Tavaratilamoduuli perustuu italialais-rakenteiseen Multi-Purpose Logistics Module:en (MPLM), joka on jo käytössä NASA:n avaruussukkuloissa.
ATV:n rahtikapasiteetti ISS:lle on 7 667 kg. Rahdin maksimimäärät aineittain ovat:
840 kg vettä
100 kg ilmaa (typpi, happi)
860 kg ajoainetta ISS:n järjestelmiin
4 700 kg ajoainetta (ISS:n kiertoradan muutoksia varten)
5 500 kg kuivalastia
Lennot

| # | Laukaisu | Tunnus | Tulos |
| --- | --- | --- | --- |
| 1 | 2008-03-09 04:039. maaliskuuta 2008 kello 04.03 (UTC) | Jules Verne | Päättynyt |
| 2 | 2011-2-1616. helmikuuta 2011 | Johannes Kepler | Päättynyt |
| 3 | 2012-3-2323. maaliskuuta 2012 | Edoardo Amaldi | Päättynyt |
| 4 | 2013-6-55. kesäkuuta 2013 | Albert Einstein  | Päättynyt |
| 5 | 2014-7-2929. heinäkuuta 2014 | Georges Lemaître | Päättynyt |

ESAn ilmoituksen mukaan ATV-ohjelman rahoitus on päättynyt ja uusia lentoja ei ole suunnitteilla.
Lennot > Jules Verne

| Jules Verne |
| --- | --- |

Lennon tilastotiedot
Avaruusaluksen nimi:  ATV-huoltoalus
Lähtöalusta:  Guayanan avaruuskeskus
Laukaisu:  2008-03-09 04:03 UTC
Paluu Maahan:  2008-09-29, hallittu tuhoutuminen ilmakehään Tyynen valtameren yllä
Lennon kesto:  TBD
perigeumi:  331,0 km
Ympärikierto:  91,34 min
Kiertoradan inklinaatio:  51,6410 astetta
Massa:  20,7 tonnia laukaisussa
Ensimmäinen ATV-alus nimettiin Jules Verneksi tieteiskirjailija Jules Vernen muistoksi. Aluksen laukaisua siirrettiin monta kertaa ennen kuin se viimein laukaistiin avaruuteen Ariane 5 -kantoraketilla 9. maaliskuuta 4.03 UTC 300 kilometrin kiertoradalle.
Alus kiersi avaruudessa noin kuukauden ennen telakoitumista ISS-asemaan. Osasyy oli prototyyppialuksella tehtävät testit ennen telakoitumista. Toinen odottelun syy oli sukkula Endeavour, jonka miehistön oli saatava työnsä ensin päätökseen. Sukkula laukaistiin matkaan 11. maaliskuuta Cape Kennedyn avaruuskeskuksesta. Kolmen viikon aikana tehtävien kiertoradan säätelyn jälkeen Verne seurasi asemaa noin viisi kilometriä aseman alapuolella ja 39 kilometriä jäljessä. Sukkulan lähdettyä Verne telakoitui suunnitellusti asemaan 3. huhtikuuta. Verneltä siirrettiin asemalle happea, polttoainetta, vettä ja muita tarvikkeita. Sitä käytettiin myös lisätilana. Lopuksi Verneen lastattiin kuutisen tonnia jätettä. Verne irrottautui asemasta syyskuun alussa. Se tuhoutui palattuaan ilmakehään syyskuun lopulla Tyynenmeren yläpuolella ja jäänteet putosivat Tyynenmeren eteläosaan.
Lennot > Johannes Kepler

Toinen ATV-alus ATV-2 nimettiin Johannes Kepleriksi tähtitieteilijä Johannes Keplerin mukaan. Se laukaistiin 16. helmikuuta 2011 Ariane 5 -kantoraketilla ja telakoitui ISS-asemaan 24. helmikuuta 2011. Alus irtautui ISS:stä 20. kesäkuuta 2011 ja tuhoutui ilmakehässä päivää myöhemmin.
Lennot > Edoardo Amaldi

Kolmas ATV-alus ATV-3 nimettiin Edoardo Amaldiksi italialaisen fyysikon mukaan. Se laukaistiin 23. maaliskuuta 2012 ja telakoitui ISS:ään 29. maaliskuuta 2012.
Aluksen virransyöttöjärjestelmä vikaantui telakoituneena ollessaan mikä uhkasi lyhentää telakointiaikaa. Varajärjestelmä saatiin onneksi toimimaan.
Lennot > Albert Einstein

Neljäs ATV-alus ATV-4 nimettiin Albert Einsteiniksi saksalaissyntyisen fyysikon mukaan. Se laukaistiin 5. kesäkuuta 2013 ja telakoitui ISS:ään 15. kesäkuuta 2013. Alus irtautui ISS:stä 28. lokakuuta 2013 ja tuhoutui ilmakehässä 2. marraskuuta 2013.
ATV-4 on raskain avaruusalus mikä on laukaistu Arianne-5 kantoraketilla.
Muita rahtialuksia

ATV on rinnakkainen huoltoalus venäläisen Progress-aluksen kanssa, mutta omaa kolminkertaisen kuljetuskapasiteetin lähinnä Ariane 5-kantoraketin nostokyvyn ansiosta. Huoltolennon hinta on vastaavasti moninkertainen. ATV käyttää Progress-alusten avainteknologioita lähestymislennossa ja telakoitumisessa.
Japanin avaruusjärjestö (Japan Aerospace Exploration Agency, JAXA) on rakentanut aluksen, joka voidaan laukaista H-II -kantoraketilla. Sen nimi on HTV, H-II Transfer Vehicle. Sillä huolletaan Japanin avaruusasemamoduulia, Kibō (Japanese Experiment Module, JEM). JAXA laukaisi 10. syyskuuta 2009 kello 17:01 UTC Tanegashiman avaruuskeskuksesta H-IIB kantoraketilla ensimmäisen miehittämättömän  rahtialuksensa ISS:lle, HTV-1:n.
Uudempia aluksia ovat Dragon ja Cygnus. SpaceX Dragonin ensimmäinen koelento avaruusasemalle suoritettiin toukokuussa 2012. Japanilaisen HTV-aluksen tavoin Dragon ohjataan telakointiporttiin aseman robottikäden avulla. Muista aluksista poiketen Dragon on suunniteltu palaamaan maan pinnalle. Aluksesta on myös miehitetty versio Dragon V2. Orbital ATK:n Cygnusin ensimmäinen lento ISS:lle oli 18. syyskuuta 2013.
Aiheesta muualla

Wikimedia Commonsissa on kuvia tai muita tiedostoja aiheesta .
ESAn ATV-sivusto  (englanniksi)
Eurooppa laukaisi ISS-avaruusasemalle ensimmäisen tarviketäydennystä kuljettavan rahtialuksensa – Jules Vernen ESA
Jules Verne ATV blog ESA (englanniksi)
Kansainvälinen avaruusasema (ISS)()
ATV Jules Vernen telakoitumislaitteisto
Jules Verne lähestyy ISS:ää
Gun Policy

| Gun Policy The Fucking World |
| --- | --- | --- |

Studioalbumin tiedot
 Äänitetty : kevät 1990 Equaliz-studio, Helsinki
 Julkaistu: lokakuu 1990
 Formaatti: LP
 Tuottaja(t): Antti Kirvesmäki The Fucking World
 Tyylilaji: punk rock
 Kesto: 37.02
 Levy-yhtiö: Stupido Twins
The Fucking Worldin muut julkaisut
| The Fucking World 1988 | Gun Policy 1990 | This Was The Fucking World 2012 |
Gun Policy on punk rock -yhtye The Fucking Worldin toinen studioalbumi. Se julkaistiin lokakuussa 1990 levymerkillä Stupido Twins.
Kappaleet

Perhaps – 2.59
Power of the Earth – 4.41
Gun Policy – 3.57
Angels in a Room – 3.49
Brother – 2.44
Kappaleet > B-puoli

Sex (Is Always Good for the Heart) – 3.44
We All Together Fall – 2.51
Day by Day – 3.10
Inscription on a Tombstone – 2.59
Charming Day – 2.02
Wake Up, Russia! – 4.06
Kokoonpano

Jani Roppola – laulu, kitara
Näkä Närhi – kitara
Kenttu Keinänen – basso, taustalaulu
Jypä Rautio – rummut, taustalaulu
Kokoonpano > Vierailevat muusikot

Puka Oinonen – kitara (kappaleet 4, 6 ja 11)
Marco Kosonen – trumpetti (kappaleet 5 ja 11)
ANTTI – piano (kappale 5)
Kokoonpano > Tuotanto

Antti Kirvesmäki – tuottaja, äänittäjä, miksaaja
Jarski – grafiikka
Hannele Soikkeli

Hannele Katariina Soikkeli (o.s. Parkkonen, s. 26. joulukuuta 1956 Helsinki) on suomalainen yleisurheilija, jonka päämatka oli 400 metrin aitajuoksu. Hän edusti vuoteen 1976 asti Kenttäurheilijat-58:a ja sen jälkeen Viipurin Urheilijoita.
Soikkeli edusti Suomea aikuisten maaotteluissa vuosina 1975–1982. Hän voitti 400 metrin aitajuoksun maaottelukilpailun Helsingissä 1976 ja Kouvolassa 1981. Kalevan kisoissa hän saavutti 400 metrin aidoissa kultaa 1975, 1976 ja 1979, hopeaa 1977, 1980 ja 1981 sekä pronssia 1978. Lisäksi hän sai 200 metrin aitajuoksussa hopeaa 1974 ja pronssia 1973 sekä 400 metrin juoksussa hopeaa 1979. Sisäratojen SM-kilpailuissa hän sai pronssia 400 metrin juoksussa 1975. Viestijuoksun SM-kisoissa hän saavutti 4 × 100 metrin viestissä pronssia 1979 ja 4 × 400 metrin viestissä hopeaa 1978 ja 1980 sekä pronssia 1979.
Henkilökohtaiset ennätykset > Ulkoradat

| Laji | Aika | Paikka | Päivä |
| --- | --- | --- | --- |
| 400 m | 55,20 | Kokkola | 21. heinäkuuta 1981 |
| 200 m aj | 27,93 | Salo | 13. elokuuta 1981 |
| 400 m aj | 58,28 | Hämeenlinna | 23. elokuuta 1981 |
Henkilökohtaiset ennätykset > Sisäradat

| Laji | Aika | Paikka | Päivä |
| --- | --- | --- | --- |
| 400 m | 58,5 | Otaniemi | 11. helmikuuta 1979 |
Hannelius

Hannelius on seuraavien henkilöiden sukunimi:
Suomalaisia

Jan Hannelius, (1916–2005) shakkijohtaja, shakkitehtävien laatija
Lennart Hannelius, (1893–1950), jääkäri
Ossian Hannelius, (1885–1970), sillanrakennuksen asiantuntija, professori
Salomon Hannelius, (ent. Hannuksela, 1722–1796), kirkkoherra
Tauno Hannus (ent. Hannelius, 1895–1958), lentokapteeni.
Yhdysvaltalainen

G. Hannelius, (s. 1998), lapsinäyttelijä.
| --- | --- |
: Tällä täsmennyssivulla luetellaan henkilöitä, joilla on sama sukunimi.
HRT

HRT tarkoittaa seuraavia asioita:
Hostage Rescue Team, Yhdysvaltain keskusrikospoliisin erikoisjoukko
HRT Formula 1 Team, espanjalainen Formula 1 -talli
Hrvatska radiotelevizija, Kroatian yleisradioyhtiö.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”HRT”, voi hakea sivunnimihaulla, laajalla sivunnimihaulla tai tekstihaulla.
HSA

HSA voi tarkoittaa jotain seuraavista:
Heterogeneous System Architecture, tietotekniikassa arkkitehtuurirakenne, jossa CPU ja GPU jakavat saman väylän, muistin ja tehtävät
Kroatian avaruusjärjestö, Hrvatska svemirska agencija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”HSA”, voi hakea sivunnimihaulla, laajalla sivunnimihaulla tai tekstihaulla.
HTC One S

HTC One S.
HTC One S on HTC Corporationin helmikuussa 2012 julkaisema One -sarjan matkapuhelin. Myyntiin puhelin tuli saman vuoden huhtikuussa.
Tekniset tiedot

Prosessori: Qualcomm Snapdragon S4 "Krait" (Dual-core, 1,5 GHz)
Keskusmuisti: 1 GB
Kotelointi: Alumiini, keraaminen käsittely
Kamera: 8 MPIX salamalla, edessä kamera.
Näyttö: 4,3" AMOLED (PenTile, qHD-resoluutio)
Käyttöjärjestelmä: Android 4.0.3 (Sense 4.0)
Aiheesta muualla

HTC One S page (Arkistoitu – Internet Archive) -sivusto
HTC One S: tiedot (Arkistoitu – Internet Archive)
HTC One S - Ominaisuudet (suomeksi)
Gunther Behnke

| Mitalit> Maa:   Saksa.Miesten koripallo.EM-kilpailut  | Mitalit> Maa:   Saksa.Miesten koripallo.EM-kilpailut  | Mitalit> Maa:   Saksa.Miesten koripallo.EM-kilpailut  | Maa:   Saksa> Miesten koripallo. |
| --- | --- | --- | --- |
|  Kultaa | Saksa 1993 |  |  |
Gunther Behnke (s. 19. tammikuuta 1963 Leverkusen, Länsi-Saksa) on saksalainen kilpauransa päättänyt koripalloilija ja Euroopan mestari.
Saksan miesten maajoukkueessa Behnke voitti Euroopan mestaruuden Saksassa 1993. Hän pelasi Länsi-Saksan/Saksan joukkueessa myös vuonna 1992 Barcelonan olympiaturnauksessa, missä Saksa sijoittui seitsemänneksi, vuosien 1986 ja 1994 MM-kilpailuissa ja vuosien 1983, 1985 ja 1987 EM-kilpailuissa.
Aiheesta muualla

Profiili FIBA Archive (englanniksi)
Saksan joukkue – Koripallon EM-kilpailut 1993
4 Kleine-Brockhoff |
5 Rödl |
6 Koch |
7 Welp |
8 Öztürk |
9 Harnisch |
10 Behnke |
11 Baeck |
12 Gnad |
13 Nürnberger |
14 Kujawa |
15 Jackel |
Valmentaja Pešić
HMAS Canberra (D33)

| HMAS Canberra |
| --- | --- |
 HMAS Canberra vuonna 1942.

Aluksen vaiheet
Rakentaja:  John Brown and Company, Clydebank
Kölinlasku:  9. syyskuuta 1925
Laskettu vesille:  31. toukokuuta 1927
Palveluskäyttöön:  9. heinäkuuta 1928
Poistui palveluskäytöstä:  upotettu 9. elokuuta 1942
Tekniset tiedot
Uppouma:  9 850 t (standardi) 13 450 t (kuormattu)
Pituus:  192 m
Leveys:  20,8 m
Syväys:  4,9 m
Koneteho:  80 000 shp
Nopeus:  31,5 solmua
Miehistöä:  679 710 (lippulaivana)
Aseistus
Aseistus:  8 × BL 8″ (203 mm) Mk VIII -tykkiä  kaksoistykkitorneissa 4 × QF 4″ (102 mm) Mk V -ilmatorjuntatykkiä 2 × neliputkista 2 naulan ilmatorjuntatykkiä 4 × 3 naulan tykkiä 8 × 21″ (533 mm) torpedoputkea
HMAS Canberra (viirinumero D33) oli Australian kuninkaallisen laivaston Kent-luokan raskas risteilijä toisessa maailmansodassa.
Valmistus

Alus tilattiin Clydebankistä John Brown and Companyltä, missä köli laskettiin 9. syyskuuta 1925. Alus laskettiin vesille 31. toukokuuta 1927 kumminaan prinsessa Mary ja otettiin palvelukseen 9. heinäkuuta 1928 ensimmäisenä päällikkönään George L. Massey.
Palvelus

Palvelukseenoton jälkeen alus viipyi viisi kuukautta koulutettavana Britteinsaarilla. Alus saapui 25. tammikuuta 1929 ensimmäisen kerran Australiaan Fremantleen, minkä jälkeen se viipyi kotivesillään aina syyskuuhun 1931.
Syyskuussa 1931 alus aloitti laivastovierailun Uuteen-Kaledoniaan ja Fidžille ja vuosina 1932 ja 1937 se vieraili Kiinassa sekä Uudessa-Seelannissa kolmesti. Alus saattoi 1934 HMS Sussexia Gloucesterin herttuan, prinssi Henryn Australian vierailulla.
Toisen maailmansodan alun Canberra suojasi saattueita kotivesillä sekä Tasmaninmerellä. Alus osallistui vuonna 1940 tuloksetta Saksan laivaston risteilijä Admiral Graf Speen sekä sen tukilaiva Pinguinin etsintään. Alus osallistui alkuvuodesta 1941 tuloksettomaan taskutaistelulaiva Admiral Scheerin etsintään. Alus pysäytti HMNZS Leanderin kanssa Saksan laivaston tukilaiva Coburgin sekä entisen norjalaisen tankkerin Ketty Brovigin, jonka kaappari Atlantis oli vallannut kuukautta aiemmin. Vuoden 1941 lopun se suojasi Intian valtamerellä saattueita.
Alus siirrettiin 7. helmikuuta 1942 huollettavaksi telakalle Sydneyyn. Alus oli telakalla ollessaan epäonnistuneen Japanin laivaston tekemän minisukellusvenehyökkäyksen kohteena. Palvelukseen palattuaan se liitettiin toukokuun puolessavälissä TF 44:ään, jonka mukana se rynnäköi kesäkuussa Korallimerelle yhdessä Yhdysvaltain laivaston risteilijöiden USS Chicagon ja USS Salt Lake Cityn kanssa. Alus oli heinäkuussa jonkin aikaa sijoitettuna Wellingtoniin ennen liittymistään operaatio Watchoveriin Salomonsaarilla.
Alus valvoi maihinnousualusten esiintymistä 7.–8. elokuuta Tulagilla, mutta ei kohdannut vastarintaa. Alus oli varhain 9. elokuuta partioimassa osana liittoutuneiden maihinnousua Guadalcanalille sekä Tulagille, kun se kohtasi useita Japanin laivaston risteilijöitä.
Alus vastaanotti Savon saaren taistelun avauslaukaukset, kun siihen osui muutamassa minuutissa kaksi torpedoa sekä yli 20 kahdeksan tuuman kranaattia. Osumien seurauksena alus menetti tehonsa ja kallistui voimakkaasti. Aluksen eloonjääneet siirrettiin Yhdysvaltain laivaston hävittäjille USS Patterson ja USS Blue. Yhdysvaltain laivaston kontra-amiraali Richmond Kelly Turner antoi käskyn, jonka mukaan aluksen oli kyettävä aamuun mennessä seuraamaan osastoa tai se tulisi upottaa. USS Ellet ja USS Selfridge upottivat aluksen tykein ja laukaisemalla useita torpedoita. Aluksella sai surmansa 193 miehistönjäsentä mukaan lukien aluksen päällikkö Frank Getting.
Aiheesta muualla

Kuvia tai muita tiedostoja aiheesta HMAS Canberra (D33) Wikimedia Commonsissa
County-luokan risteilijät
Vaurioitunut Canberra.
HR 8799 c

| HR 8799 c |
| --- | --- |
 Jupiterin ja HR 8799 c:n kokovertailu
Löytäminen
Löytäjä(t):  Marois et al.
Löytöpäivä:  13. marraskuuta 2008
Havaintomenetelmä(t):  Kuvattu suoraan
Tähden ominaisuudet
Tähden nimi:  HR 8799
Tähden etäisyys Auringosta:  129 vv
Tähden massa:  1,56 M☉
Tähden spektriluokka:  A5V
Tähden metallisuus:  -0,47
Tähden ikä:  0,06 Gyr
Kiertoradan ominaisuudet
Isoakselin puolikas:  42,9 AU
Kiertoaika:  225 v (82 145 vrk)
Inklinaatio:  28°
Fyysiset ominaisuudet
Massa:  10 MJ
Säde:  1,3 RJ
HR 8799 c on eksoplaneetta, joka löydettiin 13. marraskuuta 2008. Planeetta löydettiin kuvaamalla se suoraan. Se kiertää hieman Aurinkoa suurempaa A-tyypin pääsarjan tähteä HR 8799 noin 129 valovuoden päässä Maasta, Pegasuksen tähdistön suunnalla.
Planeetta kiertää emotähteään 42,9 AU:n etäisyydellä, ja sen kiertoaika on noin 225 vuotta. Planeetan massa vastaa noin 10 Jupiterin massaa. Planeetta on kaasujättiläinen, ja järjestyksessä kolmas planeetta tähdestä lukien.
HR 8799 b

| HR 8799 b |
| --- | --- |
 Jupiterin ja HR 8799 b:n kokovertailu
Löytäminen
Löytäjä(t):  Marois et al.
Löytöpäivä:  13. marraskuuta 2008
Havaintomenetelmä(t):  Kuvattu suoraan
Tähden ominaisuudet
Tähden nimi:  HR 8799
Tähden etäisyys Auringosta:  129 vv
Tähden massa:  1,56 M☉
Tähden spektriluokka:  A5V
Tähden metallisuus:  -0,47
Tähden ikä:  0,06 Gyr
Kiertoradan ominaisuudet
Isoakselin puolikas:  68 AU
Kiertoaika:  450 v (164 250 vrk)
Inklinaatio:  28°
Fyysiset ominaisuudet
Massa:  7 MJ
Säde:  1,1 RJ
HR 8799 b on eksoplaneetta, joka löydettiin 13. marraskuuta 2008. Planeetta löydettiin kuvaamalla se suoraan. Se kiertää hieman Aurinkoa suurempaa A-tyypin pääsarjan tähteä HR 8799 noin 129 valovuoden päässä Maasta, Pegasuksen tähdistön suunnalla.
Planeetta kiertää emotähteään 68 AU:n etäisyydellä, ja sen kiertoaika on noin 450 vuotta. Planeetan massa vastaa noin 2,49 Jupiterin massaa. Planeetta on kaasujättiläinen, ja järjestyksessä neljäs planeetta tähdestä lukien.
HMS Triad

| HMS Triad |
| --- | --- |


Aluksen vaiheet
Rakentaja:  Vickers Armstrong, Barrow-in-Furness
Kölinlasku:  24. maaliskuuta 1938
Laskettu vesille:  5. toukokuuta 1939
Palveluskäyttöön:  16. syyskuuta 1939
Poistui palveluskäytöstä:  upotettu 15. lokakuuta 1940
Tekniset tiedot
Uppouma:  1 090 t (pinnalla) 1 575 t (sukelluksissa)
Pituus:  83,82 m
Leveys:  8,08 m
Syväys:  4,98 m
Koneteho:  2 500 bhp/1 450 shp
Nopeus:  15,25 solmua (pinnalla) 9 solmua (sukelluksissa)
Miehistöä:  59
Aseistus
Aseistus:  6 × 21" (533 mm) torpedoputkea
HMS Triad (viirinumerot 53T ja N53) oli Britannian kuninkaallisen laivaston vuonna 1939 vesillelaskettu T-luokan sukellusvene, joka tuhoutui toisessa maailmansodassa 15. lokakuuta 1940.
Valmistus

Alus tilattiin 8. joulukuuta 1937 Vickers Armstrongilta Barrow-in-Furnessista, missä köli laskettiin 24. maaliskuuta 1938. Alus laskettiin vesille 5. toukokuuta 1939 ja otettiin palvelukseen 16. syyskuuta.
Palvelus

Palvelukseen otettaessa sukellusvene liitettiin Rosythiin sijoitettuun 2. sukellusvenelaivueeseen, mihin se kuului sodan alkaessa. Ennen Norjan taisteluiden alkamista huhtikuussa 1940 alus partioi Pohjanmerellä sekä Norjan rannikolla. Alus upotti 11. huhtikuuta saksalaisen kuljetusalus Ionian Oslovuonon suulla ollessaan partiomatkalla Skagerrakissa.
Toukokuussa 1940 aluksen partiointialueeksi vaihdettiin Kanaalin itäosat. Myöhemmin alus sijoitettiin Välimerelle siirrettävään osastoon, joka liittyisi Maltalle sijoitettuun 1. sukellusvenelaivueeseen. Alus lähti 10. lokakuuta Maltalta Aleksandriaan.
Italian laivaston sukellusvene R. Smg. Enrico Toti havaitsi 15. lokakuuta 1940 kello 01.10 Triadin, jolloin italialaiset tulittivat konekiväärillä ja ampuivat kolme neljän tuuman kranaattia, joista kaksi osui. Triadin miehistö ampui myös saaden osuman italialaisaluksen torniin haavoittaen kahta miehistönjäsentä. Triad aloitti sukelluksen, mutta italialaisaluksen torpedo osui tuhoten pakenevan aluksen.
Palvelus > Päälliköt

Aluksen päälliköinä olivat:
Ronald McClellan Powning Jones 2. huhtikuuta 1939 – 27. helmikuuta 1940
Eric Roland John Oddie 27. helmikuuta – 15. elokuuta 1940
George Stevenson Salt 15. elokuuta – 15. lokakuuta 1940
Helena Ranta – Sodan viimeinen sana

| Helena Ranta – Sodan viimeinen sana |
| --- | --- |

Ohjaaja:  Elli Rintala
Käsikirjoittaja:  Elli Rintala Ari Matikainen
Tuottaja:  Ari Matikainen
Säveltäjä:  Ardo Ran Varres
Kuvaaja:  Marita Hällfors Bujar Berisha
Leikkaaja:  Tuula Mehtonen Matti Näränen
Valmistustiedot
Valmistusmaa:  Suomi
Tuotantoyhtiö:  Kinocompany
Ensi-ilta:  2022 (Docpoint)
Kesto:  57 minuuttia
Alkuperäiskieli:  suomi englanti serbia albania
Aiheesta muualla
IMDb
Elonet
Infobox OKNimi-testi OK: 
Helena Ranta – Sodan viimeinen sana on Elli Rintalan ohjaama suomalainen dokumenttielokuva vuodelta 2022.
Elokuva on dokumentti Kosovon sodasta ja sen tapahtumien selvittämisestä. Sen päähenkilönä on suomalainen oikeushammaslääkäri Helena Ranta, joka johti sotaa tutkivaa suomalaista oikeuslääketieteellistä tutkijaryhmää.
Aiheesta muualla

Helena Ranta – Sodan viimeinen sana Internet Movie Databasessa (englanniksi)
Yle Areena: Helena Ranta - Sodan viimeinen sana (2022)
Augustin Theiner

Augustin Theiner (1804–1874) oli saksalainen katolinen teologi ja kirkkohistoriantutkija. Nuorena hän puolsi reformikatolisuutta. Teoksessaan Die Einführung der erzwungenen Ehelosigkeit bei den christl. Geistlichen und ihre Folgen (1828) hän vastusti käsitystä, jonka mukaan papin pitää olla naimaton. Vuonna 1855 hän pääsi Vatikaanin arkiston johtajaksi. Tästä virasta Theiner vuonna 1870 erotettiin, koska hän tuki ensimmäisessä Vatikaanin konsiilissa oppositiota, joka vastusti käsitystä, jonka mukaan paavi on erehtymätön. Hän kirjoitti katolisen kirkon historiasta teoksia, joista monet ovat tärkeitä nimenomaan Pohjois- ja Itä-Euroopan historialle, esim. Schweden und seine Stellung zum heiligen Stuhl unter Johann III, Sigismund III und Karl IX sekä Veteta monumenta Poloniæ et Lithuaniæ historiam illustrantia.
Augustin Pyramus de Candolle

| Augustin Pyramus de Candolle |
| --- | --- |
 Augustin Pyramus de Candolle.
Henkilötiedot
Syntynyt: 4. helmikuuta 1778 Geneve
Kuollut: 9. syyskuuta 1841 Geneve, Sveitsi
Kansalaisuus:  geneveläinen, myöh. sveitsiläinen
Koulutus ja ura
Tutkimusalue:  kasvitiede, sienitiede
Palkinnot:  Royal Medal 1833
 Nimikirjoitus
Augustin Pyramus de Candolle (4. helmikuuta 1778 Geneve, Sveitsi – 9. syyskuuta 1841) oli ranskalais-sveitsiläinen kasvi- ja sienitieteilijä.
Hän syntyi ranskalaisen perheen jälkeläisenä Sveitsin Genevessä, muutti Pariisiin 1796 ja työskenteli siellä Jean-Baptiste Lamarckin kanssa kasvien luokittelun parissa. Vuonna 1804 de Candolle väitteli lääketieteestä, ja vietti seuraavat kuusi kesää kenttätyössä ympäri Ranskaa. Tulokset julkaistiin 1813. Hän toimi professorina Montpellier’ssa ja Geneven yliopistossa.
Hän yritti lopullisena elämäntyönään koota kirjaa Prodromus Systematis Naturalis Regni Vegetabilis, jossa olisi kuvattuina maailman kaikki kasvit. Työ jäi kesken. Hänen poikansa Alphonse Pyramus de Candolle vei oman poikansa kanssa toimitustyön loppuun.
Sienten tai kasvien tieteellisen nimen jälkeen käytettävä auktorilyhenne DC. tarkoittaa Augustin Pyramus de Candollea.
Augustin Misago

Augustin Misago (1943 – 12. maaliskuuta 2012) oli ruandalainen hutu ja Gikongoron roomalaiskatolinen piispa (1992–2012). Hänet vihittiin papiksi 25. kesäkuuta 1971. Hänet pidätettiin 14. huhtikuuta 1994 syytettynä osallistumisesta Ruandan kansanmurhaan. Hän on korkein ruandalainen kirkon työntekijä, jota on syytetty kansanmurhasta. Hänet pidätettiin 1999 kansanmurhan suunnittelun avustamisesta, mutta ruandalainen tuomioistuin on vapauttanut hänet syytteistä. Kansanmurhasta selvinneet ihmiset ja ihmisoikeusjärjestöt ovat arvostelleet häntä vaikenemisesta verilöylyn aikana.
HMCS Mimico (K485)

| HMCS Mimico |
| --- | --- |
 HMCS Mimico

Aluksen vaiheet
Rakentaja:  John Crown and Sons, Sunderland
Kölinlasku:  22. helmikuuta 1943
Laskettu vesille:  22. lokakuuta 1943
Palveluskäyttöön:  8. helmikuuta 1944
Poistui palveluskäytöstä:  myyty 1950
Tekniset tiedot
Uppouma:  1 350 t
Pituus:  63,50 m
Leveys:  10,11 m
Syväys:  4,34 m
Koneteho:  2 750 hv
Nopeus:  16,5 solmua
Miehistöä:  109
Aseistus
Aseistus:  1 x BL 4"/L45 (102 mm) Mk IX -tykki 1 x kaksipiippuinen Vickers .50" konekivääri 1 x kaksipiippuinen .303" Lewis-pikakivääri 2 x Mk II syvyyspomminheitintä, joihin yhteensä 72 syvyyspommia
HMCS Mimico (viirinumero K485) oli Kanadan kuninkaallisen laivaston parannellun Flower-luokan korvetti toisessa maailmansodassa.
Valmistus

Alus tilattiin 15. toukokuuta 1942 nimellä HMS Bulrush Sunderlandista John Crown and Sonsilta, missä köli laskettiin 22. helmikuuta 1943. Alus laskettiin vesille 22. lokakuuta ja otettiin Kanadan laivaston palvelukseen 8. helmikuuta 1944 Sunderlandissa.